Diari Oficial de la Generalitat Valenciana


Sumari del DOGV 9916, del 16-08-2024 (2024/8469)

RESOLUCIÓ de 12 d'agost de 2024, de la Direcció General de Producció Agrícola i Ramadera, per la qual es convoquen les ajudes a les agrupacions de defensa sanitària ramaderes per a l'exercici 2024.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8469

CVE
:   TEZJ-T-4641-8801

Data del document
:   12-08-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació

En data 30 de maig de 2023, es va publicar en el DOGV l’Orde 15/2023, de 24 de maig, de la Conselleria d’Agricultura, Desenvolupament Rural, Emergència Climàtica i Transició Ecològica, per la qual s’establix el procediment de concessió i pagament de les ajudes destinades a les agrupacions de defensa sanitària ramaderes.

Esta disposició s’ajusta al que disposa el Reglament (UE) 2022/2472, de la Comissió, de 14 de desembre de 2022 (DO L 327 de 21.12.2022) pel qual es declaren determinades categories d’ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 1089 del Tractat de Funcionament de la Unió Europea.

En l’articulat de la mencionada orde es disposa que anualment es publicaran les convocatòries de l’ajuda per la persona titular de la direcció general competent en matèria de ramaderia, i en estes s’establiran el termini de presentació de sol·licituds, els mòduls per al càlcul de la subvenció d’acord amb les disponibilitats de la línia pressupostària, així com la informació relativa a la sol·licitud, disponibilitat, manera de presentar-la, i la documentació requerida en el procediment, juntament amb l’enllaç oportú de les seus electròniques de la Generalitat.

Publicada la Resolució de 8 de febrer de 2024, de la Direcció General de Producció Agrícola i Ramadera, per la qual es declara un focus de la malaltia de la llengua blava a la província d'Alacant i es dicten normes per al control i prevenció de la seua propagació; i es modifica la Resolució de 12 de gener de 2024, del director general de la Producció Agrícola i Ramadera, per la qual s'aprova el Pla anual zoosanitari per a 2024 de la Comunitat Valenciana i altres actuacions complementàries. I considerant que esta epizoòtia és una circumstància excepcional que ha donat lloc a actuacions urgents que justifiquen l'increment de la quantia màxima d'ajuda per a cada beneficiari prevista en l'article 4.3 de l'Orde reguladora d'estes ajudes.

Atés que la Direcció General de Producció Agrícola i Ramadera, d’acord amb el que establix el Decret 81/2024, de 12 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, i el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions és competent en matèria d’ajudes a la producció animal.

El crèdit pressupostari disponible per a estes ajudes correspon al Subprograma 714D00, Agricultura i Ramaderia, Capítol 4, Línia S0286 «Ajudes generals ramaderia-MAGRAMA».

Per tant, i a fi de dur a terme el tràmit de convocatòria de les ajudes per a l’exercici 2024 i establir el procés de sol·licitud i tramitació de les ajudes esmentades, es publica esta resolució,

RESOLC

*Apartat primer. Objecte*

1. Convocar per a l’exercici 2024 les ajudes a les agrupacions de defensa sanitària ramaderes de la Comunitat Valenciana (d’ara en avant, ADSR), les bases reguladores de les quals s’arrepleguen en l’Orde 15/2023, de 24 de maig, de la Conselleria d’Agricultura, Desenvolupament Rural, Emergència Climàtica i Transició Ecològica, per la qual s’establix el procediment de concessió i pagament de les ajudes destinades a les agrupacions de defensa sanitària ramaderes (DOGV 9606, 30.05.2023).

2. Les actuacions subvencionables seran les executades fins al dia 30 de setembre del 2024, i comunicades d’acord amb el pla anual zoosanitari en el moment de l’actuació, i corresponents als gastos subvencionables que consten relacionades en l’article 3 de l’Orde 15/2023, de 24 de maig.

*Apartat segon. Línia pressupostària i import total*

Aplicació presupuestària: G01120201GE00000.

Subprograma: 714D00, Agricultura y Ramaderia.

Capítol: 4

Línia: S0286, Ajudes generals ramaderia-MAGRAMA.

Import global màxim: 800.000,00 euros.

Les ajudes convocades per esta resolució es concediran a càrrec de la línia S0286 del capítol IV, del subprograma 714D00, Agricultura i Ramaderia, per un import total màxim de 800.000,00 euros per a l’any 2024.

*Apartat tercer. Import màxim de l’ajuda*

L’import màxim de l’ajuda serà de:

1. Fins a 32.000 euros per ADSR per a les inversions corresponents als programes obligatoris que es descriuen en el Pla Anual Zoosanitari, d’ara en avant PAZ. No obstant això, si amb l'import corresponent a la vacunació de llengua blava se superara el límit de 32.000 €, podrà incrementar-se fins a 5.000 € més per a les actuacions de vacunació de llengua blava modulades en l'apartat quart d'esta convocatòria.

2. Fins a 4.000 euros per cada programa voluntari; no seran auxiliables més de dos programes voluntaris per ADSR.

Apartat quart. Modulació de les ajudes.

La modulació per al càlcul de la quantia de les ajudes serà el següent:

1. Modulació de programes obligatoris

a) Boví:

1r. 35 euros per cada explotació integrant en l’ADSR i 2,5 euros per UBG. Es consideraran les UBG corresponents al cens mitjà d’acevall en instal·lacions d’engreixament independents en els últims 6 mesos, i al cens reproductor.

2n. 50 euros per explotació mostrejada per al diagnòstic diferencial de brucel·losi en cas d’avortaments, amb un màxim de 150 euros per ADSR.

3r. 8 euros per reproductor primovacunat enfront de la febra Q, i 4 euros per cada revacunació, després de la confirmació oficial de febra Q en l’explotació registrada, en els casos en què el servici veterinari oficial no subministre la vacuna.

4t. 30 euros per cada animal al qual es facen les proves diagnòstiques enfront de la tuberculosi, amb un màxim total de 300 euros per control en un acte únic en una explotació de boví enfront de la tuberculosi dels moviments d’entrada en instal·lacions d’engreixament sol·licitada pel servici veterinari oficial, segons el que s’indica en l’annex II 1.2.3. d del Pla Anual Zoosanitari.

5t. 0,70 euros per cada vacuna de llengua blava posada i notificada d’acord amb el PAZ.

6t. 3 euros en les explotacions de boví de lídia que participen en espectacles taurins sense mort, d’anada i tornada (bous al carrer), a petició del titular d’explotació, la revisió mèdica del primer semestre per al manteniment de la qualificació T3/T3H de les explotacions de boví.

En nom de l’eficiència i el benestar animal, en la mesura que es puga, els controls i les actuacions de més amunt s’agruparan en el mateix dia.

b) Oví

1r 35 euros per cada explotació integrant en l’ADSR i 9 euros per UBG. Es consideraran les UBG corresponents al cens de reproductores i any.

2n 8 euros per reproductor primovacunat enfront de la febra Q, i 4 euros per cada revacunació, després de la confirmació oficial de febra Q en l’explotació registrada, en els casos en què el servici veterinari oficial no subministre la vacuna.

3r 50 euros per explotació mostrejada per al diagnòstic diferencial de brucel·losi en cas d’avortaments, amb un màxim de 150 euros per ADSR.

4t 0,35 euros per cada vacuna de llengua blava posada i notificada d’acord amb el PAZ.

c) Caprí

1r 35 euros per cada explotació d’aptitud càrnia o mixta integrant en l’ADSR, i 9 euros per UBG. Es consideraran les UBG corresponents al cens de reproductores i any.

2n 45 euros per cada explotació d’aptitud làctia integrant en l’ADSR, i 9 euros per UBG. Es consideraran les UBG corresponents al cens de reproductores i any.

3r 8 euros per reproductor primovacunat enfront de la febra Q, i 4 euros per cada revacunació, després de la confirmació oficial de febra Q en l’explotació registrada, en els casos en què el servici veterinari oficial no subministre la vacuna.

4t 50 euros per explotació mostrejada per al diagnòstic diferencial de brucel·losi en cas d’avortaments, amb un màxim de 150 euros per ADSR.

5t 0,35 euros per cada vacuna de llengua blava posada i notificada d’acord amb el PAZ.

d) Porcí

35 euros per cada explotació integrant en l’ADSR i 1 euro per UBG. Es consideraran les UBG corresponents a les places en transició i instal·lació d’engreixament independent i any, i al cens de reproductores i any.

e) Cunícola

35 euros per cada explotació integrant en l’ADSR i 30 euros per UBG. Es consideraran les UBG corresponents al cens de reproductores i any.

f) Equí

35 euros per cada explotació integrant en l’ADSR i 3 euros per UBG. Es consideraran les UBG corresponents al cens mitjà d’acevall en instal·lacions d’engreixament independents, i al cens reproductor.

g) Apícola

1r 12 euros per cada explotació integrant en l’ADSR i 0,85 euros per UBG. Es consideraran les UBG corresponents al cens de ruscos i any.

2n 100 euros per cada explotació inclosa en el programa nacional de vigilància sobre les pèrdues de colònies d’abelles.

2. Modulació dels programes voluntaris:

Per a les explotacions incloses en l’ADSR que desenvolupen els programes nacionals voluntaris o els programes voluntaris aprovats d’acord amb l’apartat 11 de l’annex II del Pla Anual Zoosanitari vigent en el moment de l’actuació:

a) 300 euros per cada explotació i 6 euros per UBG de les explotacions incloses en el programa d’agalaxia contagiosa en oví caprí.

b) 100 euros per explotació i 3 euros per UBG d’explotacions incloses en algun dels programes següents:

– Rinotraqueïtis infecciosa bovina

– Paratuberculosi oví caprí

– Paratuberculosi bovina

– Diarrea vírica bovina (BVD)

– Neosporosi bovina

– Síndrome respiratòria i reproductiva porcina (PRRS)

– Clamidiosi ovina-caprina

– Epididimitis ovina

– Febra Q

*Apartat sext. Terminis*

1. El termini de presentació de les sol·licituds serà de deu dies hàbils a comptar de l’endemà de la publicació de l’extracte de la convocatòria en el *Diari Oficial de la Generalitat Valenciana*.

2. El termini de justificació de les inversions per a la convocatòria de l’exercici 2024 finalitza el dia 20 d’octubre de 2024.

*Apartat sèptim. Presentació sol·licituds*

1. D’acord amb el que establix l’article 14 de la Llei 39/2015, d’1 d’octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics; per tant, han de presentar les sol·licituds telemàticament a través de la seu electrònica de la Generalitat en l’adreça d’internet <[https://sede.gva.es/va/inicio/procedimientos?id\_proc=14401>,](https://sede.gva.es/va/inicio/procedimientos?id_proc=14364>, ) per a la qual cosa han d’usar els corresponents models normalitzats que hi ha disponibles.

Les sol·licituds presentades han de firmar-se amb el certificat digital de la jurídica que presenta la sol·licitud o, si és el cas, amb el certificat digital del seu representant. Així mateix, qui siga competent per a fer-ho firmarà electrònicament els documents que s’hi adjunten la firma dels quals siga obligatòria.

2. Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), els dos emesos per l’Agència de Tecnologia i Certificació Electrònica de la Comunitat Valenciana (ACCV). Així mateix, es pot utilitzar qualsevol altre sistema de firma electrònica admés per la seu electrònica de la Generalitat <<sede.gva.es/va/sede_certificados>>.

Quan es vulga tramitar un procediment en representació d’altres persones físiques o jurídiques, es podrà atorgar esta representació a través del Registre de representants de l’ACCV

(<[https://www.accv.es/vl/servicios/ciudadanos-y-autonomos/registro-de-representantes/>).](https://www.accv.es/vl/servicios/ciudadanos-y-autonomos/registro-de-representantes/>). ) L’accés a este registre per part de les persones representades pot fer-se utilitzant un certificat qualificat de ciutadà (si és persona física) o de representant d’entitat (si és persona jurídica).

3. Si algun dels subjectes als quals fa referència l’article 14.2 de la Llei 39/2015, d’1 d’octubre, presenta la sol·licitud presencialment, se li requerirà que l’esmene per mitjà de la presentació electrònica, en els termes que preveu l’article 68.4 de la Llei 39/2015, d’1 d’octubre, esmentada. A estos efectes, es considerarà com a data de presentació de la sol·licitud aquella en la qual s’haja fet l’esmena.

4. Les esmenes o les aportacions documentals posteriors a la presentació de la sol·licitud es faran telemàticament en la seu electrònica de la Generalitat a través de l’adreça <<https://sede.gva.es/va/inicio/procedimientos?id_proc=14638>.>

5. Amb la presentació de la sol·licitud, la persona sol·licitant manifesta baix la seua responsabilitat que totes les dades que s’hi arrepleguen i en la documentació que s’hi adjunta són verídiques, que es troba en possessió de la documentació que així ho acredita i queda a la disposició de la Generalitat per a la presentació, la comprovació, el control i la inspecció posterior que s’estimen oportuns.

6. La sol·licitud s’acompanyarà amb els documents relacionats en l’article 6.4 de l’Orde 15/2023, de 24 de maig, i a més:

a) Acreditació de la identitat de la persona jurídica sol·licitant, en cas de no autoritzar-ne la consulta per l’òrgan gestor del procediment.

b) Acreditació, quan siga procedent, de la identitat del representant legal, quan esta representació la duga a terme una persona jurídica, en cas que no s’autoritze la consulta a l’òrgan gestor del procediment.

c) Acreditació d’estar al corrent de les obligacions tributàries, estatals i autonòmiques, i amb la Seguretat Social, en cas que no s’autoritze l’òrgan gestor del procediment a fer la consulta o s’hi opose.

d) Dades bancàries. Quan les ADSR necessiten donar d’alta o modificar un compte bancari per a la percepció de les ajudes convocades, esta actuació s’haurà de fer de manera telemàtica mitjançant la seu electrònica de la Generalitat (<<sede.gva.es/va/proc22648>>), d’acord amb l’article 6 de l’Orde 2/2022, de la Conselleria d’Hisenda i Model Econòmic, per la qual es regulen les actuacions o tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.

e) Les persones sol·licitants o els seus representants hauran de subscriure les declaracions responsables següents, segons corresponga:

1r Tindre la condició de PIME agrària.

2n No estar incursa en les prohibicions per a obtindre la condició de beneficiària que establix l’article 13 de la Llei 38/2003, de 17 de novembre, general de subvencions, que no és deutora de la Generalitat per reintegrament de subvencions, que complix els requisits que exigix la normativa reguladora, que disposa de la documentació que així ho acredita i que es compromet a mantindre’n el compliment durant el temps inherent a l’exercici del dret de cobrament de la subvenció, entre la resta d’obligacions per als beneficiaris incloses en l’article 14 de l’esmentada Llei 38/2003.

3r Complir la normativa d’integració laboral de persones amb discapacitat, o si és el cas, estar-ne exempt (Decret 279/2004, del Consell).

4t No pertànyer a la categoria d’empreses en crisi, d’acord amb el que es disposa en les directrius comunitàries sobre ajudes estatals de salvament i reestructuració d’empreses en crisi (2004/C244/02), i en cas contrari, que l’ajuda es destina a compensar els costos de prevenció, control i erradicació de malalties animals i plagues vegetals, d’acord amb l’article 26, apartats 8 i 9 del Reglament (UE) 2022/2472, de la Comissió, de 14 de desembre de 2022.

5t No estar subjecta a una orde de recuperació pendent després d’una decisió prèvia de la Comissió que haja declarat una ajuda il·legal i incompatible amb el mercat interior.

6t De comprometre’s al compliment, per part de totes les explotacions ramaderes integrants de l’ADSR, del Programa Anual Zoosanitari vigent i de totes les mesures addicionals en matèria sanitària que es disposen a este efecte per part de les autoritats competents.

7é D’haver sol·licitat o obtingut ajudes per al mateix fi o cost subvencionable. Amb indicació de quines, si és el cas.

8é D’haver informat les persones de les quals aporte dades o documentació en este procediment de: La comunicació d’estes dades a l’Administració per a tractar-les en l’àmbit de les seues competències i d’acord amb les finalitats del procediment. La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Del dret d’oposició que té al fet que l’Administració tracte les seues dades, i en este cas, haurà de comunicar esta oposició a l’Administració als efectes oportuns.

L’acreditació de la documentació indicada s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques. Quan l’Administració actuant consulte o sol·licite dades o documents en l’àmbit de les finalitats de la convocatòria que estiguen en el seu poder o que hagen sigut elaborats per qualsevol altra Administració, el règim aplicable serà el següent:

1r L’òrgan gestor del procediment ha d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica, i les dades d’identitat fiscal davant de l’Agència Estatal de l’Administració Tributària. En cas contrari, la persona interessada ha d’aportar els documents acreditatius corresponents.

2n L’òrgan gestor del procediment té potestat per a consultar les dades d’estar al corrent amb la Tresoreria de la Seguretat Social, consulta de dades d’identitat, així com les dades que consten en les aplicacions informàtiques del Registre d’explotacions ramaderes (REGA) i el Registre d’identificació animal de les explotacions incloses en la relació de l’ADSR.

3r L’òrgan gestor podrà verificar l’exactitud de les dades declarades per la persona interessada, d’acord amb el que establix la disposició addicional octava de la Llei orgànica 3/2018, de 5 de desembre; l’article 4 de la Llei 40/2015, d’1 d’octubre, de règim jurídic del sector públic, i l’article 13 de la Llei 38/2003, de 17 de novembre, general de subvencions.

Apartat octau. Procediment de concessió i notificació.

1. La instrucció del procediment de concessió de subvencions correspon a les direccions territorials de la conselleria competent en matèria de sanitat animal, que duran a terme d’ofici totes les actuacions que estimen necessàries per a la determinació, el coneixement i la comprovació de les dades en virtut de les quals s’haja de formular l’informe d’avaluació. La persona titular de cada direcció territorial de la conselleria competent en matèria de sanitat animal emetrà a l’òrgan col·legiat un informe dels sol·licitants sobre el compliment dels requisits de l’ajuda per a la concessió.

2. A la vista de l’informe d’avaluació de l’òrgan instructor, l’òrgan col·legiat farà la proposta de concessió de les ajudes. Este òrgan estarà integrat per tres persones amb funcions en sanitat animal: Una persona titular de la direcció de servici, que ocuparà el càrrec de presidència, una segona persona titular de la direcció de secció, que ocuparà la secretaria, i una tercera persona funcionària, designades per la direcció general competent en matèria de ramaderia.

3. A la vista de la documentació aportada, incloent-hi la proposta de l’òrgan col·legiat, el director general competent en matèria de ramaderia, per delegació de la consellera competent en matèria de sanitat animal, resoldrà la concessió d’estes ajudes, que esgotarà la via administrativa.

4. Segons s’establix en l’article 18 de la Llei general de subvencions, la resolució de la concessió es publicarà en el *Diari Oficial de la Generalitat Valenciana*, amb expressió de la convocatòria, del programa al qual s’imputen, beneficiari, quantitat concedida i finalitat o finalitats de la subvenció. La resolució inclourà la concessió o denegació expressa de la subvenció i el seu import, de la qual s’exclouran tots els impostos, motivant degudament el sentit d’estes, així com el termini que s’atorgue d’execució de les inversions en la convocatòria anual.

*Apartat nové. Justificació*

El termini per a la justificació de les ajudes concedides finalitzarà el dia 20 d’octubre de 2024 i inclourà la documentació de l’article 9 de l’Orde 15/2023, de 24 de maig.

*Apartat dècim. Protecció de dades de caràcter personal*

1. La gestió de les ajudes comporta el tractament de dades de caràcter personal, de manera que s’han de complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

2. D’acord amb el que preveuen els articles 13 i 14 del Reglament (UE) 2016/679, i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar el següent:

a) Nom del tractament: Ajudes en matèria agrícola, agroalimentària i de desenvolupament rural de la conselleria competent en matèria d’agricultura.

b) Identitat del responsable del tractament: Persona titular de la subsecretaria de la conselleria amb competències en matèria d’agricultura.

c) Finalitat del tractament: Gestionar ajudes en matèria agrària, agroalimentària i desenvolupament rural.

d) Exercici de drets: Les persones interessades tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, d’acord amb el que preveu la següent adreça d’internet: <<https://sede.gva.es/va/inicio/procedimientos?id_proc=19339>.>

e) Reclamacions: Sense perjudici de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica d’acord amb el que es preveu en l’adreça d’internet següent:

[<https://sede.gva.es/va/inicio/procedimientos?id\_proc=22524>](file://generalitat.gva.es/datos/18896/COMUN/Ayudas/AYUDA%20A.D.S%2014624/ADS%202024/CONVOCATORIA%202024/A%20publicación%20SCOAT/%3chttps:/www.accv.es/vl/servicios/ciudadanos-y-autonomos/registro-de-representantes/%3e), sense perjuí de la possibilitat de reclamar davant de l’Agència Espanyola de Protecció de Dades.

f) Es pot obtindre informació més detallada en l’enllaç següent:

[https://gvaoberta.gva.es/va/registre-activitats-de-tractament](file://generalitat.gva.es/datos/18808/COMUN/Ayudas/AYUDA%20A.D.S%2014624/ADS%202024/CONVOCATORIA%202024/A%20publicación%20SCOAT/%3chttps:/gvaoberta.gva.es/va/registre-activitats-de-tractament%3e)

3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l’obligació d’informar-los dels aspectes següents:

– La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

– La possibilitat que l’Administració faça consultes relacionades amb les dades per a comprovar-ne, entre altres aspectes, la veracitat. Si esta consulta requerix una autorització per llei per part de les persones les dades de les quals es consultaran, la persona sol·licitant o el seu representant legal ha d’haver obtingut esta autorització, que ha d’estar disponible a requeriment de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que té en relació amb el tractament de les dades personals.

*Apartat onzé. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, les persones beneficiàries de la subvenció han de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben, durant el període d’un any natural, ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022 en una quantia superior a 50.000 euros.

c) Les ajudes o les subvencions percebudes representen almenys el 40 % del total dels ingressos anuals, sempre que arriben, com a mínim, a la quantitat de 5.000 euros.

En particular, s’ha de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. Esta publicació es farà mitjançant la pàgina web de l’entitat o a través de la plataforma TEP– Transparència Entitats Privades, de GVA Oberta, a la qual es pot accedir en <<https://gvaoberta.gva.es/va/tep>.>

Esta informació s’ha de publicar a partir de l’any següent a aquell en què s’hagen superat els llindars establits i s’ha de mantindre publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o persones beneficiàries de subvencions han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals, i en qualsevol altre mitjà de publicitat que es faça de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè complisca les obligacions que preveu la Llei 1/2022, de 13 d’abril, en el termini de quinze dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que ha realitzat el requeriment podrà acordar, amb prèvia advertència i audiència a l’interessat, la imposició de multes coercitives en els termes que preveu l’article 5 de la Llei 1/2022.

4. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Apartat dotzé. Eficàcia*

Esta resolució tindrà efecte a partir de l’endemà de la publicació del seu extracte en el *Diari Oficial de la Generalitat Valenciana*.

Esta resolució posa fi a la via administrativa, i s’hi podrà interposar potestativament un recurs de reposició davant del conseller [d'Agricultura, Aigua, Ramaderia i Pesca](https://agricultura.gva.es/inicio), en el termini d’un mes, comptat des de l’endemà de la publicació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la publicació. Tot això de conformitat amb el que disposen els articles 123 i 124 de la Llei 39/2015 d’1 d’octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE 167, 14.07.1998).

  

València, 12 d'agost de 2024

(p. d. Orde 15/2023, de 24 de maig, de la Conselleria d'Agricultura, Desenrotllament Rural, Emergència Climàtica i Transició Ecològica; DOGV 9606, 30.05.2023)

Mª Àngels Ramón-Llin Martínez

Directora general de Producció Agrícola i Ramadera